Mulighederne er mange, når unge såvel som gamle skal beslutte, hvorhenne de vil studere. Uanset om man vælger at studere i udlandet eller herhjemme, så er det ikke billigt. Der skal betales for husleje, mad, bøger, og hvis man rejser udenlands, skal man nogle steder også betale en stor sum penge til universitetet. Derfor er det for mange nødvendigt med et studiejob, for at økonomien kan hænge sammen. Det er imidlertid ikke alle steder, hvor det er lige nemt at finde et studievenligt job. Studerende i Aalborg kan dog glæde sig over, at byen er blandt de bedste europæiske destinationer for studievenlige job. Aalborg er nemlig den 12. bedste by i Europa. Det fastslår Sproglæringsappen Preply , som har analyseret på studiebyer i Danmark og Europa for at finde frem til, hvilke byer der er de bedste til at finde et job, der passer til ens studier. Ønsker de studerende dermed at tjene en ekstra skilling, som kan supplere SU'en, så er mulighederne i Aalborg gode. Udover Aalborg er Odense også at finde på listen over bedste byer for studievenlige job.

Referat:
Nordjysk by ligger lige udenfor top 10 på globalt plan.